দুহাজার এগারোয় ভোটে জেতার পরেও একটা কাজ বাকি রয়ে গিয়েছিল। সিঙ্গুর নিয়ে শীর্ষ আদালতের রায়ে দীর্ঘদিনের সেই স্বপ্নপূরণ হল। আজ তিনি খুশি। বললেন মুখ্যমন্ত্রী।  দোসরা সেপ্টেম্বর ভারত বনধের দিনই, সিঙ্গুর দিবস পালিত হবে রাজ্যজুড়ে। সুপ্রিম কোর্টের রায়ের পর ঘোষণা করলেন মুখ্যমন্ত্রী মমতা বন্দ্যোপাধ্যায়। দোসরা সেপ্টেম্বর সরকার সাধারণ ধর্মঘট  হতে দেবে না, তা আগেই স্পষ্ট করে দেন মুখ্যমন্ত্রী। এবার তাঁর ঘোষণা, ওইদিনই রাজ্যের প্রত্যেকটি ব্লকে সিঙ্গুর দিবসের উত্‍সব পালন করা হবে।